একইভাবে আপনি যদি কাউকে জিজ্ঞেস করেন, ভাই কেন আপনি পীরের মুরিদ হচ্ছেন, কেন শেখের বয়াত নিচ্ছেন, কেন ইমাম ভাড়া করে এনে মিলাদ পড়াচ্ছেন? সে বলবে, “ভাই, আমি তো অধম, পাপী। ওনাদের মতো পবিত্র মানুষরা আমার হয়ে দোয়া করলে আল্লাহ আরও বেশি করে শুনবেন।” তাহলে আপনি কেন অধম হয়ে থাকছেন? কেন পাপী হয়ে থাকছেন? আল্লাহ তো আপনাকে উত্তম বান্দা হবার সব ব্যবস্থাই শিখিয়ে দিয়েছেন। তিনি তো আপনার সকল পাপ মাফ করে নেওয়ার কত সুযোগই আপনাকে দিয়েছেন। সেগুলো চেষ্টা না করে কেন দুই নম্বরি, শর্টকাট ব্যবস্থার জন্য চেষ্টা করছেন? আপনার কি আল্লাহর বাণীর উপরে কোনো ভরসা নেই?